**Și chiar de zac demoni în mine**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ideal de biruință

Oglindit în flori de prisosință-

Cu tine am luptat în van,

Vis măreț, nepământean.

În veci, în veci voit-am să m-ascund

De întunericul cel din afund,

Însă ceea ce simt astăzi,

Ceea ce pătrund cu noaptea minții mele

Poate naște-n ceruri stele-

Căci astăzi te ador,

Demon trist, rătăcitor.

Multă vreme te-am ascuns.

Te-am ascuns în tainice dureri

Prefăcute-n nori tomnatici de plăceri-

Dar am reușit să regăsesc tot ce este negru,

tot ce este de blamat,

tot ce e neafirmat,

Și-n ecouri sincere și anodine

Cerul mi-am înseninat.

Omul este schimbător,

În țărână prinzător.

Dar în vis cuprinzător el știe-

Viața ce-i? O nebunie!

Demonii mereu veghează

Peste inima ce se pretează

Pentr-un suflet cald și sfânt

O lumină ce-ar aprinde veșnic chiar și recele mormânt.

Dar astăzi eu, astăzi,

Colind zarea neîncetat

Ocrotind tot ce mi-e dat,

Apărându-mi calea dulce

Orișiunde ea m-ar duce.

Și chiar de zac demoni în mine

Știu că sunt doar un fragment

Dintr-un suflet element

Al dezordinii divine.